बानदुंग
बानदुंग जावा द्वीप पर राष्ट्रीय राजधानी जकार्ता से 140 किलोमीटर (87 मील) दक्षिणपूर्व में समुद्रतल से 768 मीटर (2,520 फ़ुट) की ऊँचाई पर बसा हुआ है। अपनी ऊँचाई के कारण यहाँ का तापमान सालभर अन्य इण्डोनेशियाई शहरों से ठंडा रहता है। यह एक नदी द्रोणी में ज्वालामुखीय पहाड़ियों से घिरा हुआ है। सन् 2018 के एशियाई खेलों के मेज़बान नगरों में बानदुंग भी एक है।
घारपुरी
घारपुरी मुम्बई से लगभग १२ किलोमीटर दूर समुद्र के मध्य एक छोटा सा द्वीप है, यहाँ बहुत थोड़े से लोग रहते हैं। हाथी की विशाल प्रतिमा यहाँ पहाड़ को खाटकर बनाई गई है। इसे एक अंग्रेज द्वारा खोजा गया था। यहाँ एलीफेंट (हाथी) होने के कारण इसका नाम "एलीफेंटा" नाम से प्रसिद्ध हो गया। यहाँ के मूलनिवासी आदिवासी हैं जो मछली पकड़ कर अपनी आजीविका चलाते हैं। यहां पर स्थित हैं विश्व प्रसिद्ध एलिफेंटा की गुफाएं। इस द्वीप को इस कारण एलिफेंटा द्वीप भी कह दिया जाता है।